తెలంగాణలో మహిళా తహసీల్దార్ దారుణహత్య WATCH LIVE TV
జియోకు మరోసారి... ఎయిర్‌టెల్ చెక్..!
దిగ్గజ టెలికాం సంస్థ ఎయిర్‌టెల్... సంచలన టెల్కో జియోకు చెక్ పెట్టే విధంగా... సరికొత్త పోస్ట్‌పెయిడ్ ప్లాన్‌ను తాజాగా ప్రవేశపెట్టింది. జియో రూ.509 ప్లాన్‌కు దీటుగా రూ.499 ప్లాన్‌ను వినియోగదారుల కోసం తీసుకొచ్చింది.
TNN | Updated:
Mar 20, 2018, 03:09PM IST
దిగ్గజ టెలికాం సంస్థ ఎయిర్‌టెల్... సంచలన టెల్కో జియోకు చెక్ పెట్టే విధంగా... సరికొత్త పోస్ట్‌పెయిడ్ ప్లాన్‌ను తాజాగా ప్రవేశపెట్టింది. జియో రూ.509 ప్లాన్‌కు దీటుగా రూ.499 ప్లాన్‌ను వినియోగదారుల కోసం తీసుకొచ్చింది. ఈ ప్లాన్ కింద 40 జీబీ ఉచిత 3జీ/4జీ మొబైల్ డేటా లభిస్తుంది. జియో పోస్ట్‌పెయిడ్ ప్లాన్లలో ఇదే తరహా ప్లాన్ రూ.509కు లభిస్తుండగా ఇందులో నెలకు 60 జీబీ డేటా వస్తుంది. దీన్ని రోజూ గరిష్టంగా 2 జీబీ వరకు మాత్రమే వాడుకోవాల్సి ఉంటుంది. అదే ఎయిర్‌టెల్ ప్లాన్‌లో రోజువారీ డేటా లిమిట్ లేదు. నెలరోజుల్లో 40 జీబీ డేటాను ఎప్పుడైనా వాడుకోవచ్చు.
ఈ ప్లాన్‌కు డేటా రోల్ ఓవర్ సౌకర్యం ఉంది. దీనిప్రకారం... ఏ నెలలో అయినా 40 జీబీ డేటాను పూర్తిగా వాడుకోకపోతే... మిగిలిన డేటా మరుసటి నెలకు బదిలీ అవుతుంది. దీంతో తర్వాతి నెలలో వచ్చే 40 జీబీ డేటాకు... గతనెలలో మిగిలిన డేటాను కలిపి వాడుకోవచ్చన్నమాట. అన్‌లిమిటెడ్ వాయిస్ కాల్స్ వస్తాయి. ఈ ప్లాన్ కాలపరిమితి 30 రోజులు. ఈ ప్లాన్ కింద మరిన్ని ప్రత్యేకతలను ఎయిర్‌టెల్ కల్పించింది. ఇందులో భాగంగా... ఏడాది పాటు అమెజాన్ ప్రైమ్ సభ్యత్వాన్ని ఉచితంగా పొందవచ్చు. ఇంకా.. ఈ ప్లాన్‌లో వింక్ టీవీ, లైవ్ టీవీ ఉచిత సబ్‌స్క్రిప్షన్, ఉచిత హ్యాండ్ సెట్ డ్యామేజ్ ప్రొటెక్షన్ లభిస్తున్నాయి.